मख'जाथावदि बे बेखेवथि हाबाफारियाव राफोद खौरांगिरि आरो गागि लिरगिरि समुद्र गुप्त काश्यपआ गाहाइ आलासि महरै नुजाफैयो मुंदांखा समाज सिबियारि दिब्यज्यति सइकिया आरो गुलसन गुप्ता,दिल्लीनि गान्धी स्मृति आरो दर्शन समिति सा सान्जानि कर्दिनेटराबो बाहागो लानानै बेसेनगोसा बिबुंथि लाखियो ।तेजपुर मुलुग सोलोंसालिनि बिबुंगोरा गाहाइ ज'या चक्रबर्तीया बराय बिबुंथि लाखियो जेराव भारतनि सा - सानजा राज्योनि दाब दाब खनानिफ्राय सा  150  लाइमोन थान्दैफोरा बाहागो लाफानाय गासै गं सिगां सारिनि मुलुग सोलोंसालिफोर जेरै चिलचरनि आसाम मुलुग सोलोंसालि,सिक्किम मुलुग सोलोंसालि,मनिपुर मुलुग सोलोंसालि बायदि ।तेजपुर मुलुग सोलोंसालिनि रादाब बुथुम आरो सुबुं फोनांजाब बिफाननि बिबुंगोरा अभिजित बराया समाजाव गोजोन थासारि आरो अहिंसा आबहावा सोमजिनायाव लाइमोनफोरा गोनांथार बिफाव लानायनि सायाव बुंथियो ।